বাসন্তী রায়
বাসন্তী রায় (বিবাহের পূর্বে বাসন্তী দাশগুপ্ত) (এপ্রিল ১৯১৩ - ২৭ মার্চ ২০০১) ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। সম্ভবত তিনিই ছিলেন মহাত্মা গান্ধীর কাছ থেকে সরাসরি লোক কল্যাণের এবং গ্রাম পুনর্গঠনের মন্ত্র নেওয়া শেষ বাঙালি নারী। তিনি 'বাসন্তীবহেন' নামে খ্যাত ছিলেন। গান্ধীবাদীর মূল্যবোধ, সমাজ সেবা ও উন্নয়নের জন্য তিনি ১৯৮৬ খ্রিস্টাব্দ বাজাজ পুরস্কার লাভ করেন।